New York University (forkortet NYU) er et anset privat universitet i New York City, USA. Universitetet blev grundlagt i 1831. I 2010 startede en afdeling af universitetet i Abu Dhabi (NYU Abu Dhabi) og i 2013 en tredje afdeling i Shanghai (NYU Shanghai). I 2018 havde universitetet mere end 50.000 studerende og 3.000 fuldtidsansatte videnskabsfolk på de tre campusser tilsammen. Bl.a. Paul Romer, der modtog Nobelprisen i økonomi i 2018 for sin banebrydende forskning i økonomisk vækst, er ansat ved NYU.